
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1411 


ΑΠΟΦΑΣΕΙΣ 

Αριθμ. 62511/Ζ1 

Καθορισμός των όρων και των διαδικασιών επι¬ 
λογής για τη χορήγηση υποτροφιών του Ιδρύμα¬ 
τος Κρατικών Υποτροφιών με σκοπό την εκπό¬ 
νηση διδακτορικής διατριβής στην Ελλάδα στο 
πλαίσιο της πράξης με τίτλο «Πρόγραμμα χο¬ 
ρήγησης υποτροφιών για μεταπτυχιακές σπου¬ 
δές δεύτερου κύκλου σπουδών» με κωδικό ΟΠΣ 
5003404 του Επιχειρησιακού Προγράμματος 
«Ανάπτυξη Ανθρώπινου Δυναμικού, Εκπαίδευ¬ 
ση και Διά Βίου Μάθηση», που συγχρηματοδοτεί- 
ται από το Ευρωπαϊκό Κοινωνικό Ταμείο (Ε.Κ.Τ.) 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. τουα.ν. 1825/1951 (Φ.ΕΚ. Α’ 150) «Περί συστάσεως 
του Ιδρύματος Κρατικών Υποτροφιών» όπως ισχύει, 
β. του ν. 2158/1993 (Φ.ΕΚ. Α' 109) «Εκσυγχρονισμός 
του Ιδρύματος Κρατικών Υποτροφιών (ΙΚΥ) και άλλες 
διατάξεις», όπως ισχύει, 

γ. της παραγράφου 1 του άρθρου 31 του ν. 4386/2016 
«Ρυθμίσεις για την Έρευνα και άλλες διατάξεις» 
(Φ.Ε.Κ. Α' 83), 

δ. της παρ. 6 του άρθρου 59 του ν. 3966/2011 (Α’ 118) 
«Θεσμικό πλαίσιο των Πρότυπων Πειραματικών Σχολεί¬ 
ων... και λοιπές διατάξεις», όπως ισχύει, 
ε. του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Οργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98), 
στ. της παρ. θ του άρθρου 23 του ν. 4270/2014 (ΦΕΚ Α' 
143) «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011 /85/ΕΕ) - δημόσιο λογι¬ 
στικό και άλλες διατάξεις», όπως ισχύει, 
ζ. της παρ. 4 του άρθρου 28 του ν. 4314/2014 (ΦΕΚ Α' 
265) «Α. Για τη διαχείριση, τον έλεγχο και την εφαρμογή 
αναπτυξιακών παρεμβάσεων... και άλλες διατάξεις», 
η. του π.δ. 321/1999 (Φ.Ε.Κ. Α' 306) «Οργανισμός του 
Ιδρύματος Κρατικών Υποτροφιών», 
θ. των π.δ. 70/2015 (Φ.Ε.Κ. Α' 114) και 123/2016 (ΦΕΚ Α' 
208) περί ανασύστασης και μετονομασίας Υπουργείων, 


ι. του π.δ. 125/2016 (Φ.Ε.Κ. Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών», 
ια. του π.δ. 80/2016 (ΦΕΚ Α' 145) «Ανάληψη υποχρεώ¬ 
σεων από τους διατάκτες», όπως ισχύει, 
ιβ. της αριθμ. Υ197/2016 (ΦΕΚ Β'3722) απόφασης του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης, Αλέξανδρο 
Χαρίτση», όπως ισχύει, 

ιγ. της υπ' αριθμ. Υ2/22.09.2015 απόφασης του Πρω¬ 
θυπουργού «Σύσταση Θέσεων Αναπληρωτών Υπουργών 
και Υφυπουργών» (Φ.ΕΚ. Β' 2076), 
ιδ. της υπ' αριθμ. 50317/Ζ1/24.3.2016 (Φ.Ε.Κ. Υ.Ο.Δ.Δ. 
184) απόφασης της Αναπληρώτριας Υπουργού Παιδείας, 
Έρευνας και Θρησκευμάτων «Συγκρότηση του Διοικητι¬ 
κού Συμβουλίου του Ιδρύματος Κρατικών Υποτροφιών 
(Ι.Κ.Υ.)». 

2. Την πρόσκληση «Πρόγραμμα Χορήγησης Υποτροφι¬ 
ών για Μεταπτυχιακές Σπουδές Δεύτερου Κύκλου Σπου¬ 
δών» της Ειδικής Υπηρεσίας Διαχείρισης του Ε.Π. «Ανά¬ 
πτυξη Ανθρώπινου Δυναμικού, Εκπαίδευση και Διά Βίου 
Μάθηση» του Υπουργείου Οικονομίας, Ανάπτυξης και 
Τουρισμού (Α.Π. 13398/13.10.2016, ΑΔΑ: ΩΒ3Ι4653Θ7- 
Ζ1Φ, Κωδικός Πρόσκλησης: ΕΔΒΜ31). 

3. Το απόσπασμα πρακτικού της Συν. 2η /19-01-2017 
του Διοικητικού Συμβουλίου του Ι.Κ.Υ. 

4. Την Α.Π. 555/17-1-2017 (ΑΔΑ: 7ΖΓ9465ΧΙ8-ΗΘ1) 
απόφαση της Ειδικής Υπηρεσίας Διαχείρισης του Ε.Π. 
«Ανάπτυξη Ανθρώπινου Δυναμικού, Εκπαίδευση και 
Διά Βίου Μάθηση» του Υπουργείου Οικονομίας και 
Ανάπτυξης με θέμα «Ένταξη της Πράξης «Πρόγραμμα 
Χορήγησης Υποτροφιών για Μεταπτυχιακές Σπουδές 
Δεύτερου Κύκλου Σπουδών» με Κωδικό ΟΠΣ 5003404 
στο Επιχειρησιακό Πρόγραμμα "Ανάπτυξη Ανθρώπινου 
Δυναμικού, Εκπαίδευση και Διά Βίου Μάθηση" του ΕΣΠΑ 
2014-20» και την έγκριση των πιστώσεων της ΣΑΕ3451 
και Κωδ. Πράξης ΣΑ: 2017ΣΕ34510000. 

5. Το γεγονός ότι από τις διατάξεις της παρούσας 
απόφασης προϋπολογίζεται συνολική δαπάνη για τα 
έτη 2017 και 2018 ύψους τεσσάρων εκατομμυρίων 
εκατό τριάντα έξι χιλιάδων, επτακοσίων ογδόντα ένα 
ευρώ και εξήντα λεπτά (4.136.781,60 €), η οποία θα βα¬ 
ρύνει το Πρόγραμμα Δημοσίων Επενδύσεων (ΠΔΕ) του 
προϋπολογισμού του ΙΚΥ και συγχρηματοδοτείται από 
το Ευρωπαϊκό Κοινωνικό Ταμείο (ΕΚΤ). Ειδικότερα, η εν 
λόγω συνολική δαπάνη για το έτος 2017 θα ανέλθει σε 

δύο εκατομμύρια επτακόσιες πενήντα επτά χιλιάδες, 
οκτακόσια πενήντα τέσσερα ευρώ και σαράντα λεπτά 
(2.757.854,40 €) και για το έτος 2018 σε ένα εκατομμύριο 
τριακόσιες εβδομήντα οκτώ χιλιάδες εννιακόσια είκοσι 
επτά ευρώ και είκοσι λεπτά (1.378.927,20 €). 

6. Την αριθμ. 43958/Β1/Φ.7/275/15-3-2017 εισήγηση 
της ΓΔΟΥ του ΥΠΠΕΘ. 

7. Την ανάγκη καθορισμού των όρων και της διαδικα¬ 
σίας της χορήγησης των υποτροφιών, αποφασίζουμε: 

Άρθρο ΜΟΝΟ 

Καθορίζουμε τους όρους και τη διαδικασία επιλογής 
για τη χορήγηση υποτροφιών του Ιδρύματος Κρατικών 
Υποτροφιών με σκοπό την εκπόνηση διδακτορικής δι¬ 
ατριβής στην Ελλάδα στο πλαίσιο της πράξης με τίτλο 
«Πρόγραμμα Χορήγησης Υποτροφιών για Μεταπτυ¬ 
χιακές Σπουδές Δεύτερου Κύκλου Σπουδών» του Επι¬ 
χειρησιακού Προγράμματος «Ανάπτυξη Ανθρώπινου 
Δυναμικού, Εκπαίδευση και Διά Βίου Μάθηση» συγχρη- 
ματοδοτούμενης από το Ευρωπαϊκό Κοινωνικό Ταμείο 
(ΕΚΤ) ως ακολούθως: 

ΚΑΝΟΝΙΣΤΙΚΕΣ ΔΙΑΤΑΞΕΙΣ ΠΡΑΞΗΣ ΜΕ ΤΙΤΛΟ 
«ΠΡΟΓΡΑΜΜΑ ΧΟΡΗΓΗΣΗΣ ΥΠΟΤΡΟΦΙΩΝ 
ΓΙΑ ΜΕΤΑΠΤΥΧΙΑΚΕΣ ΣΠΟΥΔΕΣ 
ΔΕΥΤΕΡΟΥ ΚΥΚΛΟΥ» 

Η πράξη υλοποιείται στο πλαίσιο του Επιχειρησιακού 
Προγράμματος «Ανάπτυξη Ανθρώπινου Δυναμικού, Εκ¬ 


παίδευση και Διά Βίου Μάθηση» με άξονες προτεραιό¬ 
τητας 6, 8, 9, οι οποίοι συγχρηματοδοτούνται από το 
Ευρωπαϊκό Κοινωνικό Ταμείο. 

Το Ίδρυμα Κρατικών Υποτροφιών προκηρύσσει πρό¬ 
γραμμα υποτροφιών για μεταπτυχιακές σπουδές δεύτε¬ 
ρου κύκλου (διδακτορικό) στην Ελλάδα, συνολικά δια- 
κοσίων έντεκα (211) θέσεων σετρεις(3) επιστημονικούς 
τομείς. 

Το πρόγραμμα χορήγησης υποτροφιών αναφέρεται 
σε αναπτυξιακούς τομείς της οικονομίας και της κοι¬ 
νωνίας και στοχεύει στην ενίσχυση της διδακτορικής 
έρευνας, στη βελτίωση των δεξιοτήτων και των γνώσεων 
των ερευνητών στους τομείς αιχμής της αγοράς, επι¬ 
τυγχάνοντας την καλύτερη πρόσβαση τους στην αγορά 
εργασίας. 

Η διάρκεια της υποτροφίας θα είναι έως είκοσι τέσσε¬ 
ρις (24) διαδοχικοί μήνες. Η υποτροφία δεν μπορεί να 
καλύψει διάστημα πέραν του 54ου μήνα από τον ορισμό 
τηςΤριμελούς Συμβουλευτικής Επιτροπής της παρ. 2 του 
άρθρου 9 του ν. 3685/2008. Η Τριμελής Συμβουλευτική 
Επιτροπή πρέπει να έχει οριστεί το χρονικό διάστημα 
από 01-07-2013 έως και 10-01-2015. 

Η κατανομή των θέσεων θα γίνει σε τρεις επιστημονι- 
κούςτομείς Φυσικές Επιστήμες και Επιστήμες Μηχανικού, 
Επιστήμες Ζωής, Υγείας και Διατροφής και Κοινωνικές και 
Ανθρωπιστικές Επιστήμες ανά Επιστημονικό Τομέα και 
ανά Επιστημονικό Κλάδο, βάσει του ακόλουθου πίνακα: 


ΕΠΙΣΤΗΜΟΝΙΚΟΣ 

ΤΟΜΕΑΣ 

ΕΠΙΣΤΗΜΟΝΙΚΟΣ ΚΛΑΔΟΣ/ΕΠΙΣΤΗΜΟΝΙΚΗ ΕΞΕΙΔΙΚΕΥΣΗ 

ΑΡΙΘΜΟΣ 

ΘΕΣΕΩΝ 

ΥΠΟΤΡΟΦΙΩΝ 

ΦΥΣΙΚΕΣ ΕΠΙΣΤΗΜΕΣ 
ΚΑΙ ΕΠΙΣΤΗΜΕΣ 
ΜΗΧΑΝΙΚΟΥ 

1. Φυσικές Επιστήμες 

Μαθηματικά, Επιστήμες Η/Υ και Πληροφορικής, Τηλεπικοινωνιών, Φυσική, Χημεία, 
Γεωεπιστήμες, Επιστήμες Περιβάλλοντος, Διαστημικές Επιστήμες, Άλλες Φυσικές 
Επιστήμες Κοινωνικοοικονομικές επιπτώσεις φυσικών επιστημών 

35 

2. Επιστήμες Μηχανικού και Τεχνολογία 

Επιστήμες Πολιτικού Μηχανικού, Επιστήμες Ηλεκτρολόγου Μηχανικού, Επιστήμες 
Ηλεκτρολόγου Μηχανικού και Μηχανικού Η/Υ, Επιστήμες Μηχανολόγου Μηχανικού, 
Επιστήμες Χημικού Μηχανικού, Μηχανική Υλικών, Βιοϊατρική Μηχανική, 

Μηχανική Περιβάλλοντος, Περιβαλλοντική Βιοτεχνολογία, Βιομηχανική 

Βιοτεχνολογία, Νανοτεχνολογία, Άλλες Επιστήμες Μηχανικού και Τεχνολογίας, 
Κοινωνικοοικονομικές Επιπτώσεις Επιστήμων Μηχανικού και Τεχνολογίας 

31 

3. Γεωργικές Επιστήμες 

Γεωπονία, Δασολογία και Αλιεία, Επιστήμη Ζωικής Παραγωγής, Κτηνιατρική, 

Γεωργική Βιοτεχνολογία, Άλλες Γεωργικές Επιστήμες, Κοινωνικοοικονομικές 
Επιπτώσεις Γεωργικών Επιστημών 

7 

ΕΠΙΣΤΗΜΕΣ ΖΩΗΣ 

1. Επιστήμες Ζωής, Υγείας και Διατροφής 

Επιστήμες Υγείας και Βιολογικές Επιστήμες, Άλλες Επιστήμες Ζωής, Υγείας και Διατροφής 
Κοινωνικοοικονομικές Επιπτώσεις Επιστημών Ζωής, Υγείας και Διατροφής 

50 

ΚΟΙΝΩΝΙΚΕΣ ΚΑΙ 
ΑΝΘΡΩΠΙΣΤΙΚΕΣ 
ΕΠΙΣΤΗΜΕΣ 

1. Ανθρωπιστικές Επιστήμες 

Ιστορία, Αρχαιολογία, Γλώσσες, Λογοτεχνία, Φιλοσοφία, Τέχνες, 

Πολιτισμός, Άλλες Ανθρωπιστικές Επιστήμες, Κοινωνικοοικονομικές Επιπτώσεις 
Ανθρωπιστικών Επιστημών 

34 

2. Κοινωνικές Επιστήμες 

Ψυχολογία, Εκπαίδευση, Κοινωνιολογία, Πολιτικές Επιστήμες, Κοινωνική και 
Οικονομική Γεωγραφία, ΜΜΕ και Επικοινωνίες, Κοινωνική Ανθρωπολογία, Άλλες 
Κοινωνικές Επιστήμες, Κοινωνικοοικονομικές Επιπτώσεις Κοινωνικών Επιστημών 

33 

3. Οικονομικές και Νομικές Επιστήμες 

Οικονομικά, Διοίκηση Επιχειρήσεων, Νομική Επιστήμη, Δίκαιο, Άλλες Οικονομικές και 
Νομικές Επιστήμες Κοινωνικοοικονομικές Επιπτώσεις Οικονομικών και Νομικών Επιστημών 

21 


ΣΥΝΟΛΟ 

211 

ΚΕΦΑΛΑΙΟ Α 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι υποψήφιοι θα πρέπει: 

1. Να είναι Έλληνες πολίτες ή πολίτες άλλων κρατών. 

2. Να έχουν Αριθμό Φορολογικού Μητρώου (Α.Φ.Μ.) 
της ημεδαπής. 

3. Να είναι κάτοχοι πιστοποιητικού γλωσσομάθειας 
τουλάχιστον καλής γνώσης (επίπεδο Β2- βάσει του Κοι¬ 
νού Ευρωπαϊκού Πλαισίου Αναφοράς για τις Γλώσσες) 
σε μία ξένη γλώσσα. 

4. Να είναι υποψήφιοι διδάκτορες σε Ανώτατα Εκ¬ 
παιδευτικά Ιδρύματα της Ελλάδας και να έχει οριστεί 
η Τριμελής Συμβουλευτική τους Επιτροπή το χρονικό 
διάστημα από 01-07-2013 έως και 10-01 -2015. 

5. Να μην έχουν σχέση εργασίας καθ' όλη τη διάρκεια 
της υποτροφίας α) στον δημόσιο τομέα ως μόνιμοι υπάλ¬ 
ληλοι ή με σχέση εργασίας αορίστου χρόνου ή β) στον 
ιδιωτικό τομέα με σχέση εργασίας πλήρους απασχόλη¬ 
σης αορίστου χρόνου. 

6. Να μην χρηματοδοτούνται για την προτεινόμενη δι¬ 
δακτορική έρευνα ή άλλη έρευνα με συναφές θέμα από 
οποιαδήποτε άλλη πηγή (δημόσια, ιδιωτική, ευρωπαϊκή, 
διεθνή) καθ' όλη τη διάρκεια της υποτροφίας. 

7. Οι άνδρες υποψήφιοι να έχουν εκπληρώσει τις στρα¬ 
τιωτικές τους υποχρεώσεις ή να έχουν νόμιμα απαλλα¬ 
γεί από αυτές, ή να έχουν τύχει αναβολής κατάταξης, ο 
χρόνος της οποίας να επαρκεί για την ολοκλήρωση της 
διδακτορικής τους διατριβής κατά τα ειδικότερα οριζό¬ 
μενα στο ΚΕΦΑΛΑΙΟ Β' της παρούσας. Οι προϋποθέσεις 
της παραγράφου αυτής θα πρέπει να πληρούνται κατά 
τον χρόνο υπογραφής της σύμβασης του υποτρόφου 
με το Ι.Κ.Υ. 

8. Να μην είναι κάτοχοι διδακτορικού διπλώματος σε 
οποιοδήποτε επιστημονικό τομέα. 

9. Να έχουν κατά μέσο όρο εισόδημα επιβολής εισφο¬ 
ράς αλληλεγγύης έως δέκα χιλιάδες ευρώ (10.000,00 €) 
την τελευταία τριετία. Σε περίπτωση κατά την οποία ο/η 
υποψήφιος/α διδάκτορας έχει ποσοστό αναπηρίας 67% 
και άνω, ο μέσος όρος του ατομικού εισοδήματος επι¬ 
βολής εισφοράς αλληλεγγύης της τελευταίας τριετίας 
θα πρέπει να είναι έως του ποσού των δεκατεσσάρων 
χιλιάδων ευρώ (14.000,00 €). Σε ειδικές περιπτώσεις που 
διαπιστώνονται με αντικειμενικά κριτήρια και πιστοποιη¬ 
τικά και αφορούν σε άτομα που ανήκουν σε ευαίσθητες 
κοινωνικές ομάδες, αντιμετωπίζουν σοβαρά προβλήμα¬ 
τα υγείας κλπ, το Διοικητικό Συμβούλιο με αιτιολογημένη 
απόφαση δύναται να εγκρίνει την αύξηση του ορίου του 
ατομικού συνολικού εισοδήματος επιβολής εισφοράς 
αλληλεγγύης κατά 20%. 

10. Να μην είναι δικαιούχοι επιδόματος ανεργίας στην 
Ελλάδα ή στο εξωτερικό εκτός και εάν παραιτηθούν από 
το συγκεκριμένο επίδομα. 

Ειδικοί όροι συμμετοχής 

■ Δεν εγκρίνεται, για οποιοδήποτε λόγο, αναστολή 
κατά την έναρξη ή κατά τη διάρκεια της υποτροφίας. 

■ Τυχόν συμβατικές υποχρεώσεις του υποψηφίου, 
στο πλαίσιο άλλης σύμβασης υποτροφίας με το Ι.Κ.Υ., 
θα πρέπει να έχουν ολοκληρωθεί μέχρι την καταληκτική 
ημερομηνία ηλεκτρονικής υποβολής των αιτήσεων. 


• Οι υποψήφιοι μπορούν να υποβάλουν μόνο μία αί¬ 
τηση στο πλαίσιο της παρούσας πρόσκλησης. 

■ Η γλώσσα σύνταξης της αίτησης είναι η Ελληνική. 
Εξαίρεση αποτελούν οι υποψήφιοι οι οποίοι έχουν έγκρι¬ 
ση της ΓΣΕΣ του Τμήματος τους για σύνταξη της διατρι¬ 
βής τους σε άλλη γλώσσα. 

• Οι αιτήσεις που δεν είναι ορθώς και πλήρως συμπλη¬ 
ρωμένες ως προς όλα τα υποχρεωτικά πεδία δεν θεω¬ 
ρούνται επιλέξιμες και απορρίπτονται. 

■ Οι υποψήφιοι έχουν την αποκλειστική ευθύνη επι¬ 
λογής του επιστημονικού τομέα, του επιστημονικού 
κλάδου και της εξειδίκευσης στην οποία θα εντάξουν 
την αίτηση υποψηφιότηταςτους, η οποία δεν μπορεί να 
αλλάξει μετά την καταληκτική ημερομηνία ηλεκτρονικής 
υποβολής των αιτήσεων. 

• Το Ι.Κ.Υ. δύναται να ανακαλεί σε οποιοδήποτε στά¬ 
διο της διαδικασίας τη χορήγηση υποτροφίας, αν δια¬ 
πιστωθεί ότι δεν συντρέχουν οι τυπικές προϋποθέσεις 
υποψηφιότητας, και δικαιούται να αναζητήσει την επι¬ 
στροφή των καταβληθέντων ποσών κατά τις διατάξεις 
της ισχύουσας νομοθεσίας. 

ΚΕΦΑΛΑΙΟ Β 

ΑΙΤΗΣΗ ΥΠΟΨΗΦΙΟΤΗΤΑΣ - ΣΤΟΙΧΕΙΑ - 
ΠΑΡΑΔΕΚΤΟ ΤΗΣ ΑΙΤΗΣΗΣ - 
ΟΡΙΣΤΙΚΟΠΟΙΗΣΗ ΤΩΝ ΑΙΤΗΣΕΩΝ - 
ΔΙΑΔΙΚΑΣΙΑ 

1. Αίτηση υποψηφιότητας 

Οι ενδιαφερόμενοι θα πρέπει να συμπληρώσουν και 
να υποβάλουν έως την ημερομηνία και ώρα Ελλάδος που 
θα ορίσει το Ι.Κ.Υ. με ειδική για τον σκοπό αυτό ανακοίνω¬ 
ση, ειδική Αίτηση - Υπεύθυνη Δήλωση, που θα διατίθεται 
αποκλειστικά σε ηλεκτρονική μορφή. 

Η υποβολή της αίτησης γίνεται μόνο μέσω του διαδι¬ 
κτυακού τόπου/πλατφόρμας ΓιΐΐρΫ/θρρΙίςθΐίοηδ.ίΚγ^Γ με 
συμπληρωμένα άλατα πεδία και χωρίς καμία παράλειψη. 

Η αίτηση του υποψηφίου συνιστά υπεύθυνη δήλωση 
του ν. 1599/1986, ότι όλα τα αναφερόμενα στην αίτη¬ 
ση στοιχεία είναι αληθή και ότι ο υποψήφιος πληροί τα 
κριτήρια του Κεφαλαίου Α' του παρόντος, ήτοι μεταξύ 
άλλων ότι: 

α) έχει υποβάλει μόνο μία αίτηση, 

β) δεν είναι κάτοχος άλλου διδακτορικού διπλώματος, 

γ) δεν θα χρηματοδοτείται για την προτεινόμενη δι¬ 
δακτορική έρευνα ή άλλη έρευνα με συναφές θέμα από 
οποιαδήποτε άλλη πηγή (δημόσια, ιδιωτική, ευρωπαϊκή, 
διεθνή) καθ' όλη τη διάρκεια της υποτροφίας, και 

δ) δεν θα έχει σχέση εργασίας καθ' όλη τη διάρκεια της 
υποτροφίας: ί) στον δημόσιο τομέα με σχέση εργασίας 
αορίστου χρόνου ή ως μόνιμος υπάλληλος ή ίί) στον ιδι¬ 
ωτικό τομέα με σχέση εργασίας πλήρους απασχόλησης 
αορίστου χρόνου. 

ε) και δεν θα παίρνει επίδομα ανεργίας καθ' όλη τη 
διάρκεια της υποτροφίας. 

Σε περίπτωση υποβολής ψευδών δηλώσεων θα 
εφαρμόζονται τα προβλεπόμενα από τις διατάξεις του 
ν. 1599/1986. 

Ειδικότερα, όλοι οι υποψήφιοι είναι αποκλειστικά 
υπεύθυνοι να συμπληρώσουν πλήρως και ορθώς όλα 

τα πεδία της αίτησης έως τη λήξη της προθεσμίας της 
ηλεκτρονικής υποβολής. 

Η επιλογή γίνεται βάσει του επιστημονικού τομέα και 
του επιστημονικού κλάδου που εμπίπτει το θέμα της 
διδακτορικής διατριβής και όχι βάσει του επιστημονι¬ 
κού τομέα στον οποίον ανήκουν οι προηγούμενοι τίτλοι 
σπουδών του υποψηφίου. Καμία αλλαγή στα στοιχεία της 
αίτησης δεν είναι εφικτή μετά την οριστική ηλεκτρονική 
υποβολή της αίτησης. 

Με την υποβολή των αιτήσεων τους, οι ενδιαφερό¬ 
μενοι αποδέχονται πλήρως τους όρους της παρούσας 
πρόσκλησης καθώς και το γεγονός ότι η διαδικασία δύ- 
ναται, με απόφαση του Ι.Κ.Υ. και κατά πλήρη διακριτική 
ευχέρεια του, να διακοπεί, αναβληθεί ή επαναληφθεί με 
το ίδιο ή και άλλο περιεχόμενο. Η υποβολή πρότασης κα¬ 
θώς και η κατάρτιση και επικύρωση των πινάκων των επι¬ 
λεγμένων προτάσεων δεν συνεπάγεται καθ' οιονδήποτε 
τρόπο υποχρέωση του Ι.Κ.Υ να καταρτίσει σύμβαση με 
τον ενδιαφερόμενο και να του χορηγήσει την υποτροφία. 

2. Δικαιολογητικά υποψηφιότητας 

Με την επιτυχή υποβολή της ηλεκτρονικής αίτησης, 
οι υποψήφιοι θα λάβουν ηλεκτρονικό μήνυμα με τον 
κωδικό ηλεκτρονικής υποβολής της αίτησης τους. Εν 
συνεχεία, οι υποψήφιοι θα πρέπει να εκτυπώσουν την 
υποβληθείσα αίτηση, να την υπογράψουν και να την 
αποστείλουν εντός πέντε (5) εργάσιμων ημερών από την 
καταληκτική ημερομηνία ηλεκτρονικής υποβολής των 
αιτήσεων, ήτοι έως και την ημερομηνία που θα ορίσει το 
Ι.Κ.Υ. ταχυδρομικά με συστημένη επιστολή, ή με ταχυ- 
μεταφορά (ςουπθΓ) στο ΙΚΥ, Λ. Εθνικής Αντιστάσεως 41, 
14234 - Ν. Ιωνία ή να την υποβάλουν στο Ι.Κ.Υ., συνοδευ- 
όμενη υποχρεωτικά από τα κάτωθι δικαιολογητικά (τα 
στοιχεία των οποίων δεν θα πρέπει να διαφέρουν από 
αυτά που είχαν συμπληρωθεί στην ηλεκτρονική αίτηση): 

1) Αντίγραφο δύο όψεων αστυνομικής ταυτότητας ή 
διαβατηρίου (σε ισχύ). 

2) Αντίγραφο πτυχίου/βεβαίωσης Πανεπιστημίου ή 
ΤΕΙ, όπου θα αναγράφεται ο τελικός βαθμός 1 με ακρίβεια 
δύο δεκαδικών ψηφίων. 

3) Αντίγραφο Πιστοποιητικού γλωσσομάθειας επιπέ¬ 
δου τουλάχιστον καλής γνώσης (επίπεδο Β2- βάσει του 
Κοινού Ευρωπαϊκού Πλαισίου Αναφοράς για τις Γλώσσες) 
σε μία ξένη γλώσσα. 

4) Βεβαίωση από τη Γραμματεία του Τμήματος στην 
οποία θα αναγράφονται: α) το κατά τον χρόνο υποβο¬ 
λής της αίτησης θέμα της υπό εκπόνηση διδακτορικής 


1 Για τους υποψηφίους που είναι, κάτοχοι πτυχίου/διπλώματος 
της αλλοδαπής, η αντιστοιχία της βαθμολογικής ή αξιολογικής 
κλίμακας των τίτλων σπουδών τους προς τη βαθμολογική κλί¬ 
μακα των τίτλων σπουδών Α.Ε.Ι. της ημεδαπής καθορίζεται από 
το Δ.Ο.Α.Τ.Α.Π. (Α’ή Β’Τμήμα) και μπορεί να αναγράφεται στις βε¬ 
βαιώσεις ισοτιμιών, που χορηγούνται από αυτό. Στις περιπτώσεις 
κατά τις οποίες οι τίτλοι σπουδών των εκπαιδευτικών Ιδρυμάτων 
της αλλοδαπής δεν αναγράφουν βαθμολογία ή αξιολογικούς χα¬ 
ρακτηρισμούς, το ανωτέρω όργανο καθορίζει τη βαθμολογική 
αντιστοιχία κατ' εκτίμηση των τυχόν λοιπών στοιχείων ή εγγρά¬ 
φων του οικείου εκπαιδευτικού Ιδρύματος και, αν τούτο δεν είναι 
εφικτό, θεωρείται ότι ο σχετικός τίτλος φέρει τον κατώτατο βαθμό 
του αντίστοιχου Ελληνικού Α.Ε.Ι. 


διατριβής, β) τα μέλη της Τριμελούς Συμβουλευτικής 
Επιτροπής και γ) η ημερομηνία ορισμού της τριμελούς 
συμβουλευτικής επιτροπής σύμφωνα με την απόφαση 
της Γενικής Συνέλευσης Ειδικής Σύνθεσης (Γ.Σ.Ε.Σ.) του 
Τμήματος. Επισημαίνεται ότι η ημερομηνία ορισμού της 
Τριμελούς Συμβουλευτικής Επιτροπής θα πρέπει να είναι 
από 1-7-2013 έως και 10-1-2015. 

5) Βεβαίωση του επιβλέποντος της διδακτορικής δια¬ 
τριβής του υποψηφίου, στην οποία θα αναγράφεται ότι το 
θέμα της διδακτορικής διατριβής εμπίπτει στον επιστη¬ 
μονικό τομέα, επιστημονικό κλάδο και στην εξειδίκευση 
που δηλώνει ο Υποψήφιος Διδάκτορας στην αίτηση - 
υπεύθυνη δήλωση του. 

6) Αντίγραφα εκκαθαριστικών σημειωμάτων των τε¬ 
λευταίων τριών (3) ετών (οικ.έτος 2014, φορολ. έτος 2014 
και φορολ. έτος 2015). 

7) Για τους άνδρες υποψηφίους πιστοποιητικό στρα¬ 
τολογικής κατάστασης. Σε περίπτωση αναβολής, η δι¬ 
άρκεια που θα αναγράφεται στο εν λόγω πιστοποιητικό 
θα πρέπει να συμπίπτει ή να υπερβαίνει τη διάρκεια 
εκπόνησης διδακτορικής διατριβής. Σε περίπτωση που 
η διάρκεια που αναγράφεται στο εν λόγω πιστοποιητι¬ 
κό δεν επαρκεί για την ολοκλήρωση της διδακτορικής 
διατριβής, ο υποψήφιος οφείλει να υποβάλει επιπλέον 
Υπεύθυνη Δήλωση του ν. 1599/1986 ότι πληροί τις ορι¬ 
ζόμενες από τον ν. 3421/2005 (ΦΕΚ 302/τ.Α'/13-12-2005) 
προϋποθέσεις να του χορηγηθεί αναβολή για τη συνο¬ 
λική διάρκεια διδακτορικών σπουδών. 

8) Συνοπτικό βιογραφικό σημείωμα, βάσει του ευρω¬ 
παϊκού προτύπου Ευτορ355. 

9) Υπεύθυνη Δήλωση του ν. 1599/1986 ότι όλα τα ανα- 
φερόμενα στην αίτηση στοιχεία είναι αληθή και ότι ο 
υποψήφιος (Να χρησιμοποιηθεί ακριβής διατύπωση): 

α) δεν είναι κάτοχος άλλου διδακτορικού διπλώματος 
σε οποιονδήποτε επιστημονικό τομέα, 

β) δεν θα χρηματοδοτείται για την προτεινόμενη δι¬ 
δακτορική έρευνα ή άλλη έρευνα με συναφές θέμα από 
οποιαδήποτε άλλη πηγή (δημόσια, ιδιωτική, ευρωπαϊκή, 
διεθνή) καθ’ όλη τη διάρκεια της υποτροφίας και 

γ) δεν θα έχει σχέση εργασίας καθ' όλη τη διάρκεια της 
υποτροφίας στον δημόσιο τομέα ως μόνιμος υπάλληλος 
ή με σχέση εργασίας αορίστου χρόνου, ή στον ιδιωτικό 
τομέα με σχέση εργασίας πλήρους απασχόλησης αορί¬ 
στου χρόνου, 

δ) και δεν θα παίρνει επίδομα ανεργίας καθ' όλη τη 
διάρκεια της υποτροφίας. 

10) Για τις περιπτώσεις ύπαρξης αναπηρίας, πιστοποι¬ 
ητικό Πρωτοβάθμιας Υγειονομικής Επιτροπής από το 
οποίο θα προκύπτει η ύπαρξη αναπηρίας σε ποσοστό 
67% και άνω. 

Παραδεκτό της αίτησης: 

1. Υποψήφιος ο οποίος δεν θα προσκομίσει τα ανω¬ 
τέρω δικαιολογητικά, βάσει του περιεχομένου της αί¬ 
τησης του και εντός των ορισμένων προθεσμιών, δεν 
θα αξιολογηθεί. 

2. Δεν λαμβάνεται υπόψη έντυπη αίτηση που θα στα¬ 
λεί, με οποιονδήποτε άλλο από τον προαναφερόμενο 
τρόπο (π.χ. ηλεκτρονικό ταχυδρομείο, φαξ κ.ο.κ.) μετά 
τη λήξη της προθεσμίας υποβολής της αίτησης. 





Τεύχος Β' 1411/26.04.2017 

ΚΕΦΑΛΑΙΟ Γ 

ΔΙΑΔΙΚΑΣΙΑ ΑΞΙΟΛΟΓΗΣΗΣ 

1. Αξιολόγηση 

Μετά τη λήξη της ταχθείσης από το Διοικητικό Συμ¬ 
βούλιο του Ι.Κ.Υ. προθεσμίας, η αρμόδια Υπηρεσία του 
Ι.Κ.Υ. αρχίζει τη διαδικασία της αξιολόγησης σύμφωνα με 
τις παραγράφους 2 και 3 του παρόντος κεφαλαίου. Επί 
του πίνακα επιλεγέντων υποψηφίων, που καταρτίζεται 
σύμφωνα με τα στοιχεία α και β του κεφαλαίου Δ’, η αρ¬ 
μόδια Υπηρεσία του ΙΚΥ διενεργεί έλεγχο ορθότητας και 
πληρότητας των αιτήσεων αυτών και καταρτίζει σχετικό 
«πίνακα μη επιλέξιμων αιτήσεων», εφόσον διαπιστω¬ 
θεί ότι ο φάκελος κάποιου υποψηφίου δεν πληροί τους 
όρους και τις προϋποθέσεις συμμετοχής του ΚΕΦ. Α'. 
Στην περίπτωση αυτή ο πίνακας των επιλεγέντων υπο¬ 
ψηφίων συμπληρώνεται με ίσο αριθμό υποψηφίων από 
τον πίνακα των επιλαχόντων του ίδιου επιστημονικού 
τομέα και επιστημονικού κλάδου. 

Ο πίνακας «μη επιλέξιμων αιτήσεων» εγκρίνεται από 
το Διοικητικό Συμβούλιο του ΙΚΥ και αναρτάται στην 
επίσημη ιστοσελίδα του (νννννν.ίΚγ.ςιΐ'). 

Οι μη επιλέξιμοι υποψήφιοι μπορούν εντός τριών (3) 
εργάσιμων ημερών από τη δημοσιοποίηση του πίνα¬ 
κα μη επιλέξιμων αιτήσεων να ασκήσουν ενώπιον του 
Διοικητικού Συμβουλίου του Ι.Κ.Υ. ένσταση, την οποία 
μπορούν να καταθέσουν στο Ι.Κ.Υ. αυτοπροσώπως ή με 
ειδικά εξουσιοδοτημένο προς τούτο πρόσωπο ή να απο- 
στείλουν ταχυδρομικά με συστημένη επιστολή (σφραγί¬ 
δα ταχυδρομείου) ή διά μέσου εταιρίαςταχυμεταφορών 
(ςουπθΓ). Οι ενστάσεις εξετάζονται από το Διοικητικό 
Συμβούλιο του Ι.Κ.Υ. και εντός τριάντα ημερολογιακών 
ημερών οι υποψήφιοι ενημερώνονται εγγράφως σχετικά 
με την απόφαση. 

2. Αξιολογητές 

Η αξιολόγηση θα γίνει εξατομικευμένα, από μέλη ΔΕΠ/ 
ΕΠ όλων των βαθμιδών και ομότιμους καθηγητές Ανώτα¬ 
των Εκπαιδευτικών Ιδρυμάτων της ημεδαπής ή/και της 
αλλοδαπής και μέλη ΔΕΠ/ΕΠ που είναι σε καθεστώς συ- 
νταξιοδότησης καθώς και από εν ενεργεία Ερευνητές Α', 
Β' και Γ’ Βαθμίδας και συνταξιούχους Ερευνητές Α',Β' και 
Γ 1 βαθμίδας, που θα οριστούν ανά επιστημονικό τομέα 
από το Δ.Σ. του Ι.Κ.Υ. Οι αξιολογητές θα προκύψουν από 
το Μητρώο Αξιολογητών του Ι.Κ.Υ. και το Πληροφοριακό 
Σύστημα ΑΠΕΛΛΑ. 

3. Μοριοδότηση των υποψηφίων 

Η μοριοδότηση των υποψηφίων θα γίνει βάσει των 
ακόλουθων κριτηρίων: 

1. Βαθμός πτυχίου με ακρίβεια δύο (2) δεκαδικών 
ψηφίων, πολλαπλασιασμένος με συντελεστή 2 (10 - 20 
μόρια). 

2. Ποιοτική αξιολόγηση θέματος διδακτορικής διατρι¬ 
βής και σύντομης περιγραφής αυτού (έως 2.000 λέξεις) 
(1-80 μόρια). 

Προδιαγραφές διαμόρφωσης πρότασης διδακτορι¬ 
κής διατριβής: η πρόταση πρέπει να είναι στην ελληνική 
γλώσσα και να έχει την ακόλουθη δομή: (α) Περίληψη, 
(β) Εισαγωγή, (γ) θεωρητικό πλαίσιο, (δ) Ερευνητικά 
ερωτήματα/υποθέσεις εργασίας, (ε) Μεθοδολογία, (στ) 
Χρονοδιάγραμμα στο οποίο θα αναφέρεται και η αιτού- 


μενη διάρκεια της υποτροφίας σε μήνες (έως 2000 λέξεις 
αυστηρά) (ζ) Ενδεικτική βιβλιογραφία (η βιβλιογραφία 
δεν προσμετράται στον αριθμό των λέξεων). 

Η μοριοδότηση του θέματοςτης διδακτορικής διατρι¬ 
βής αναλύεται ως ακολούθως: 

[ ί ] αρτιότητα (1 - 40 μόρια), 

[ ϋ ] πρωτοτυπία (0 - 35 μόρια), 

[ μι ] ρεαλιστικό χρονοδιάγραμμα (0 - 5 μόρια). 
Υποψήφιοι που θα συγκεντρώσουν κατά τη διαδικα¬ 
σία αξιολόγησης λιγότερα από 40 μόρια δεν περιλαμ¬ 
βάνονται στους πίνακες υποψήφιων υποτρόφων του 
προγράμματος. 

ΚΕΦΑΛΑΙΟ Δ 

ΕΠΙΛΟΓΗ ΤΩΝ ΥΠΟΨΗΦΙΩΝ ΥΠΟΤΡΟΦΩΝ 

α) Κάθε αίτηση αξιολογείται από δύο αξιολογητές. 
Η μοριοδότηση των υποψηφίων προκύπτει από το μέσο 
όρο των μορίων των δύο αξιολογητών, στον οποίο προ¬ 
στίθενται τα μόρια του βαθμού πτυχίου. Σε περίπτωση 
βαθμολογικής απόκλισης μεγαλύτερης των τριάντα (30) 
μορίων μεταξύ των μοριοδοτήσεων των δύο αξιολο- 
γητών, η αίτηση θα βαθμολογηθεί και από τρίτο αξιο- 
λογητή. Η τελική μοριοδότηση, στην περίπτωση αυτή, 
προκύπτει από το μέσο όρο των δύο πλησιέστερων 
μοριοδοτήσεων. 

β) Εάν προκύψει ίσος αριθμός μορίων στην τελευταία 
προκηρυχθείσα θέση εκάστου επιστημονικού κλάδου 
και εκάστου επιστημονικού τομέα, επιλέγεται ο υπο¬ 
ψήφιος που έχει την υψηλότερη μοριοδότηση με σει¬ 
ρά προτεραιότητας στα εξής κριτήρια: ί) στην ποιοτική 
αξιολόγηση του θέματος της διδακτορικής διατριβής, 
Μ) στον βαθμό του πτυχίου και ίϋ) στο μικρότερο μέσο 
όρο του ατομικού φορολογητέου εισοδήματος. Εάν και 
στη συνέχεια προκύψει ισοβαθμία, αποφασίζει το Διοι¬ 
κητικό Συμβούλιο του Ι.Κ.Υ. 

γ) Ύστερα από την ολοκλήρωση της περιγραφόμενης 
στο ΚΕΦ. Γ’ διαδικασίας καταρτίζονται οι τελικοί πίνακες 
επιλεγέντων υποψήφιων υποτρόφων καθώς και οι πί¬ 
νακες επιλαχόντων και απορριφθέντων υποψηφίων (οι 
υποψήφιοι που θα συγκεντρώσουν κάτω από 40 μόρια) 
κατά φθίνουσα βαθμολογική σειρά, ανά επιστημονικό 
κλάδο και ανά επιστημονικό τομέα. Οι εν λόγω πίνακες 
επικυρώνονται από το Διοικητικό Συμβούλιο του Ι.Κ.Υ. 
Εν συνεχεία, αναρτώνται στην επίσημη ιστοσελίδα του 
Ι.Κ.Υ. οι επιμέρους, ανά επιστημονικό τομέα και ανά επι¬ 
στημονικό κλάδο, πίνακες των επιλεγέντων, των επιλα- 
χόντων και των απορριφθέντων υποψηφίων κατά φθί¬ 
νουσα βαθμολογική σειρά. 

δ) Σε περίπτωση παραίτησης ή διαγραφής υποψηφί¬ 
ων από τους πίνακες, επιλέγεται αντίστοιχος αριθμός 
επιλαχόντων από τον ίδιο επιστημονικό τομέα και τον 
ίδιο επιστημονικό κλάδο, 

ε) Δεν υποβάλλονται ενστάσεις ως προς την αξιολό- 
γηση. 

ΚΕΦΑΛΑΙΟ Ε 

ΟΡΟΙ ΤΗΣ ΥΠΟΤΡΟΦΙΑΣ 

1. Σύναψη και περιεχόμενο της σύμβασης 
Απαραίτητη προϋπόθεση για την έναρξη καταβολής 
της υποτροφίας είναι η σύναψη σχετικής Σύμβασης με 

το Ι.Κ.Υ., με την οποία ορίζονται και εξειδικεύονται οι 
υποχρεώσεις των υποτρόφων και οι όροι της υποτρο¬ 
φίας που θα χορηγηθεί εφόσον υπάρχουν διαθέσιμα 
κονδύλια. Οι συμβάσεις μεταξύ Ι.Κ.Υ. και υποτρόφων θα 
συναφθούν μετά την ολοκλήρωση της περιγραφόμενης 
Διαδικασίας Αξιολόγησης και Επιλογής Υποτρόφων. 

Η διάρκεια της Υποτροφίας ορίζεται το ανώτερο έως 
(2) έτη (24 διαδοχικοί μήνες). Σε κάθε περίπτωση, η υπο¬ 
τροφία δεν μπορεί να καλύψει διάστημα πέραν του 54ου 
μήνα από τον ορισμό της Τριμελούς Συμβουλευτικής 
Επιτροπής. 

Η διάρκεια της υποτροφίας εξαρτάται από την επίδο¬ 
ση του υποτρόφου και συναρτάται με την ημερομηνία 
κατάθεσης της αίτησης της Τριμελούς Συμβουλευτικής 
Εξεταστικής Επιτροπής στη Γραμματεία του Τμήματος 
του ΑΕΙ για ορισμό Επταμελούς Εξεταστικής Επιτροπής. 

2. Χρόνος έναρξης και λήξης της υποτροφίας 

Ως ημερομηνία έναρξης της υποτροφίας ορίζεται η 
καταληκτική ημερομηνία υποβολής αιτήσεων προς το 
ΙΚΥ. Το χρονικό διάστημα που διανύθηκε έως την έναρ¬ 
ξη της υποτροφίας δεν είναι επιλέξιμο για αναδρομική 
χρηματοδότηση από το πρόγραμμα. 

Ως ημερομηνία λήξης της υποτροφίας ορίζεται η ημε¬ 
ρομηνία κατάθεσης αίτησης τηςΤριμελούς Συμβουλευτι¬ 
κής Επιτροπής στη Γραμματεία του Τμήματος του ΑΕΙ για 
τον ορισμό Επταμελούς Εξεταστικής Επιτροπής. 

3. Παραβίαση των όρων υποτροφίας - συνέπειες 

Η παραβίαση οιουδήποτε από τους όρουςτης σύμβα¬ 
σης που θα συναφθεί και του Κανονισμού του Ι.Κ.Υ., εκτός 
των περιπτώσεων ανωτέρας βίας, παρέχει στο Ι.Κ.Υ. το 
δικαίωμα να διακόψει την Υποτροφία με τη διαδικασία 
που θα αναφέρεται στη σύμβαση. Στην περίπτωση αυτή, 
ο Υπότροφος υποχρεούται να επιστρέφει στο Ι.Κ.Υ. το 
συνολικό καταβληθέν ποσό της Υποτροφίας, κατά τις 
διατάξεις της ισχύουσας νομοθεσίας. 

4. Λόγοι ανωτέρας βίας 

Η επίκληση των λόγων της ανωτέρας βίας κρίνεται από 
το Διοικητικό Συμβούλιο του Ι.Κ.Υ. κατόπιν έγκαιρης και 
τεκμηριωμένης (με την υποβολή δικαιολογητικών από 
τους αρμόδιους δημόσιους φορείς και όργανα) αίτη¬ 
σης του υποτρόφου, που φέρει και το σχετικό βάρος 
απόδειξης. 

Ως ανωτέρα βία νοείται κάθε απρόβλεπτη, έκτακτη 
κατάσταση ή συμβάν, πέραν του ελέγχου του υποτρό¬ 
φου και που τον εμποδίζει ρητώς και βεβαιωμένα να 
ολοκληρώσει μία ή περισσότερες από τις υποχρεώσεις 
του που απορρέουν από τη σύμβαση και δεν μπορούσε, 
στη συγκεκριμένη περίπτωση, να αποτραπεί ούτε με 
ενέργειες άκρας επιμέλειας και σύνεσης. 

5. Παραδοτέα - υποχρεώσεις του υποτρόφου 

Ως τελικό παραδοτέο νοείται η βεβαίωση επιτυχούς 
υποστήριξης της διδακτορικής διατριβής ενώπιον της 
Επταμελούς Επιτροπής ή ο τίτλος αναγόρευσης σε δι¬ 
δάκτορα που θα συνοδεύονται από αντίγραφο της δι¬ 
δακτορικής διατριβής. 

Ενδιάμεσα παραδοτέα κατά τη διάρκεια υλοποίησης 
της έρευνας είναι οι ενδιάμεσες εκθέσεις προόδου, όπως 
ορίζονται αναλυτικά παρακάτω. Από την έγκαιρη κατά¬ 
θεση, καθώς και από το θετικό περιεχόμενο της έκθεσης 


εξαρτάται και η απρόσκοπτη και συνεχής καταβολή της 
υποτροφίας μέχρι τη λήξη της. 

Για τον λόγο αυτό ο/η υπότροφος υποχρεούται να κα¬ 
ταθέτει στο Ι.Κ.Υ. τα ακόλουθα παραδοτέα: 

Α) Κατά τη διάρκεια της υποτροφίας: ί) τριμηνιαίες εκ¬ 
θέσεις προόδου που συντάσσονται και υπογράφονται 
από τον ίδιο τον υπότροφο, σε έντυπα που θα διατε¬ 
θούν από το Ι.Κ.Υ. και ϋ) εξαμηνιαίες εκθέσεις προόδου 
που συντάσσονται και υπογράφονται από την Τριμελή 
Συμβουλευτική Επιτροπή, σε έντυπα που θα διατεθούν 
από το Ι.Κ.Υ. 

Β) Με τη λήξη της υποτροφίας: Βεβαίωση της Γραμμα¬ 
τείας του οικείου Τμήματος ή Σχολής από την οποία να 
προκύπτει ότι έχει κατατεθεί η πρόταση τηςΤριμελούς 
Συμβουλευτικής Επιτροπής για τον ορισμό Επταμελούς 
Εξεταστικής Επιτροπής κρίσης της διδακτορικής διατριβής. 

Γ) Μετά τη λήξη της υποτροφίας και εντός τριμήνου, το 
αργότερο: Βεβαίωση επιτυχούς υποστήριξης της διδα¬ 
κτορικής διατριβής ενώπιον της Επταμελούς Επιτροπής ή 
τίτλος αναγόρευσης σε διδάκτορα που θα συνοδεύονται 
από αντίγραφο της διδακτορικής διατριβής. 

6. α. Αδυναμία υποβολής διδακτορικής διατριβής - 
συνέπειες 

Σε περίπτωση κατά την οποία δεν ολοκληρωθεί η δι¬ 
δακτορική διατριβή σύμφωνα με τους παραπάνω όρους, 
εκτός των περιπτώσεων ανωτέρας βίας, οι υπότροφοι 
υποχρεούνται να επιστρέφουν το συνολικό ποσό της 
υποτροφίας που έλαβαν έπειτα από σχετική ειδοποίηση 
που θα τους απευθύνει το Ι.Κ.Υ. 

β.Τροποποίηση του τίτλου της διδακτορικής διατριβής 

Επιτρέπεται η τροποποίηση του τίτλου της διδακτορι¬ 
κής διατριβής κατόπιν εγκρίσεως της Γ.Σ.Ε.Σ, χωρίς την 
ουσιώδη αλλαγή του θέματος της Διδακτορικής Διατρι¬ 
βής, δεδομένου ότι αυτό έχει αξιολογηθεί για τη χορή¬ 
γηση της υποτροφίας και αποτελεί ουσιώδη όρο της. 

Επίσης, οι υπότροφοι που εκπονούν διδακτορική δι¬ 
ατριβή στο πλαίσιο του Επιχειρησιακού Προγράμματος 
«Ανάπτυξη Ανθρώπινου Δυναμικού, Εκπαίδευση και Διά 
Βίου Μάθηση», του ΕΣΠ Α 2014 - 2020, υποχρεούνται να 
μνημονεύουν στις επιστημονικές τους εργασίες τα εξής: 
«Η υλοποίηση της διδακτορικής διατριβής συγχρηματο¬ 
δοτήθηκε μέσω της Πράξης «ΠΡΟΓΡΑΜΜΑ ΧΟΡΗΓΗΣΗΣ 
ΥΠΟΤΡΟΦΙΩΝ ΓΙΑ ΜΕΤΑΠΤΥΧΙΑΚΕΣ ΣΠΟΥΔΕΣ ΔΕΥΤΕ¬ 
ΡΟΥ ΚΥΚΛΟΥ ΣΠΟΥΔΩΝ» του Επιχειρησιακού Προγράμ¬ 
ματος «Ανάπτυξη Ανθρώπινου Δυναμικού, Εκπαίδευση 
και Διά Βίου Μάθηση», του ΕΣΠΑ 2014 - 2020 με τη συγ- 
χρηματοδότηση του Ευρωπαϊκού Κοινωνικού Ταμείου. 

ΚΕΦΑΛΑΙΟ ΣΤ 

ΣΥΜΜΕΤΟΧΗ ΥΠΟΤΡΟΦΩΝ 
ΣΕ ΠΡΟΓΡΑΜΜΑΤΑ 
ΤΗΣ ΕΥΡΩΠΑΪΚΗΣ ΕΝΩΣΗΣ 

Η υποτροφία δεν διακόπτεται αν ο υπότροφος κατά τη 
διάρκεια της τύχει και υποτροφίας κινητικότητας, μέσω 
των ευρωπαϊκών προγραμμάτων που διαχειρίζεται το 
Ι.Κ.Υ., προκειμένου να πραγματοποιήσει έρευνα στο 
εξωτερικό. 

Στην ανωτέρω περίπτωση, ο υπότροφος υποχρεούται 
να ενημερώσει το Ι.Κ.Υ., προσκομίζοντας βεβαίωση από 

την Τριμελή Συμβουλευτική Επιτροπή, στην οποία θα 
αναγράφονται: 

ϊ. Το ευρωπαϊκό πρόγραμμα στο οποίο συμμετέχει. 

ϋ.Το χρονικό διάστημα που θα διανυθεί στο εξωτερικό. 
ΚΕΦΑΛΑΙΟ Ζ 
ΟΙΚΟΝΟΜΙΚΕΣ ΠΑΡΟΧΕΣ 

Στους υποτρόφους χορηγούνται μεικτά μηνιαία τρο¬ 
φεία ύψους οκτακόσιων δέκα έξι ευρώ και ενενήντα 
λεπτών (816,90 €), στα οποία συμπεριλαμβάνονται οι 
εκάστοτε νόμιμες κρατήσεις. 

Η καταβολή των τροφείων γίνεται σε τριμηνιαία βάση 
υπό την προϋπόθεση ότι ο υπότροφος θα είναι συνεπής 
στις υποχρεώσεις του που απορρέουν από τη σύμβαση 
και τον κανονισμό του Ι.Κ.Υ. Η αποπληρωμή των τροφεί¬ 
ων πραγματοποιείται μετά την κατάθεση των τελικών 
παραδοτέων. 


ΚΕΦΑΛΑΙΟ Η 

Οποιαδήποτε ζητήματα ανακύψουν κατά την υλοποί¬ 
ηση του εν λόγω προγράμματος υποτροφιών και δεν 
περιλαμβάνονται στην παρούσα, ρυθμίζονται με απο¬ 
φάσεις του Δ. Σ. του Ι.Κ.Υ. Ενστάσεις κατά της παρούσας 
πρόσκλησης δεν γίνονται δεκτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Απριλίου 2017 
Οι Υπουργοί 

Αναπληρωτής Υπουργός Παιδείας, Έρευνας 
Οικονομίας και Ανάπτυξης και Θρησκευμάτων 

ΑΛΕΞΑΝΔΡΟΣ ΧΑΡΙΤΣΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























